អតីតកុមារពេទ្យគុកទួលស្លែង: ការព្យាបាលអ្នកទោស គឺព្យាបាលរបួសដោយសារទារុណកម្ម
អតីតកុមារពេទ្យក្នុងមន្ទីរស ២១ ឬគុកទួលស្លែងអះអាងថា ការព្យាបាល អ្នកទោសនៅក្នុងសម័យខ្មែរក្រហមគ្មានអ្វីក្រៅពីការព្យាបាលរបួសដោយ សារការធ្វើទារ
អតីតកុមារពេទ្យក្នុងមន្ទីរស-២១ ឬគុកទួលស្លែងអះអាងថា ការព្យាបាលអ្នក ទោសនៅក្នុងសម័យខ្មែរក្រហម គ្មានអ្វីក្រៅពីការព្យាបាលរបួសដោយសារការ ធ្វើទារុណកម្មនោះទេ។ "ខ្ញុំអត់ដែលបានរៀនវិជ្ជាពេទ្យទេ។ គេឲ្យខ្ញុំដើរតាមមនុស្សធំៗ មនុស្សធំៗគេ អ្នកចេះគេគ្រាន់តែបង្ហាញថ្នាំ ឲ្យអានេះ ឲ្យអានោះ។ ថ្នាំជំនាន់នោះថ្នាំអាចម៍ ទន្សាយ"។ លោកសេក ដន អាយុ ៤៨ឆ្នាំ បានសារភាពយ៉ាងដូច្នេះប្រាប់សាលាក្ដីខ្មែរ ក្រហមនៅក្នុងការកាត់ទោសកាំង ហ្គិចអៀវ ហៅ ឌុច អតីតប្រធានគុកទួល ស្លែង ឬ មន្ទីរ ស-២១ នៅថ្ងៃចន្ទ័នេះ ។ សាក្សីប្រឆាំង ឌុច រូបនេះ គឺជាអតីត កុមារាពេទ្យម្នាក់ក្នុងចំណោមកុមារពេទ្យចំនួន៤នាក់ ដែលត្រូវ ឌុចរើសយក មកប្រើសម្រាប់ជួយព្យាបាលអ្នកទោសនៅក្នុងមន្ទីរស-២១។ សេក ដន កាលនោះមានអាយុត្រឹមតែ១១ឆ្នាំប៉ុណ្ណោះ ហើយគឺជាកុមារដែល មិនចេះអក្សរទាល់តែសោះ។ នេះបើយោងតាមអ្វីដែលគាត់និយាយប្រាប់អង្គជំនុំជម្រះសាលាដំបូងរបស់ សាលាក្ដីខ្មែរក្រហម។ អតីតកុមារពេទ្យដដែលបញ្ជាក់ថា អ្នកទោសដែលទទួលការព្យាបាលនោះ គឺភាគច្រើនជាអ្នកទោស ដែលត្រូវពួកខ្មែរក្រហមធ្វើទារុណកម្មក្នុងពេល សួរចម្លើយ។ ហើយថ្នាំដែលយកទៅប្រើគឺជាថ្នាំផ្សំពីឬសឈើហើយគ្មាន ប្រសិទ្ធិភាពទេ។ "អ្នកទោសភាគច្រើនមិនសូវឈឺប៉ុន្មានទេ ដូចជារាក ដូចជាគ្រុន ឈឺក្បាល អីច្រើនតែរបួសខ្នង បាត់ក្រចកដៃ ក្រចកជើង ច្រើនតែធ្វើទារុណកម្ម ដែល ខ្ញុំព្យាបាលមានស្នាមជាំ ស្នាមបែក មានស្នាមឈាមគ្រប់សព្វនិយាយអត់ ចង់កើតទេ គ្រប់ប្រភេទ។ ច្រើនតែរាកឲ្យថ្នាំរាក បួសឲ្យថ្នាំបួស។ ថ្នាំនេះ ថ្នាំអាចម៍ទន្សាយ ធ្វើនៅស្រុកខ្មែរ ។ ថ្នាំនោះមិនសូវសក្ដិសិទ្ធិទេ រហូតដល់ ខ្ញុំហូបមួយដៃក៏អត់អីដែរ កាលណាខ្ញុំឃ្លានបាយពេក"។ លោកសេក ដនបានបញ្ជាក់នៅក្នុងការកាត់ទោសឌុចជាបន្ថែមថា នៅ ក្រោមការគ្រប់គ្រងរបស់ឌុច អ្នកទោសខ្លះមិនទាន់ត្រូវព្យាបាលរបួសជា ផង ក៏ត្រូវគេយកទៅសម្លាប់ចោលបាត់ទៅ ហើយមួយវិញទៀត មានអ្នក ទោសជាច្រើនរយនាក់បានឈឺស្លាប់នៅក្នុងមន្ទីរ ស-២១ បើទោះជាមាន ក្រុមពេទ្យសម្រាប់មន្ទីរឃុំឃាំងដ៏ទារុណកម្មនេះយ៉ាងណាក៏ដោយ។ ហើយ សាកសពអ្នកទោសត្រូវបុគ្គលិកពេទ្យយកទៅកប់នៅជិតៗផ្នែកខាងក្រៅ នៃអគារឃុំឃាំង។ ឌុច អាយុ ៦៨ ឆ្នាំ ត្រូវកាត់ទោសចំពោះអំពើឃោរឃៅដែលសង្ស័យថា គាត់បានបង្កឲ្យអ្នកទោសយ៉ាងតិចចំនួន១២.៣៨០នាក់ ស្លាប់ក្រោមការ គ្រប់គ្រងរបស់គាត់។ ឌុច ទទួលស្គាល់ថា ខ្លួនបានយកក្មេងជំទង់មកប្រើ ជាបុគ្គលិកមន្ទីរស-២១មែន។ ពួកគេត្រូវយកមកពីខេត្តកំពង់ឆ្នាំងមែន។ ក៏ប៉ុន្ដែឌុចនិយាយថា ភស្ដុតាងដែលលោកសេក ដនអតីតកុមារពេទ្យ លើក យកមកបង្ហាញនេះ មិនទាន់ច្បាស់លាស់គួរឲ្យជឿជាក់បានឡើយ។ ហើយ ឌុចក៏បានស្នើ សុំឲ្យសហព្រះរាជអជ្ញានៃសាលាក្ដីខ្មែរក្រហមបង្ហាញបញ្ជី បុគ្គលិកមន្ទីរស-២១ទាំងអស់ដល់ខ្លួនសម្រាប់ធ្វើការផ្ទៀងផ្ទាត់៕ចប់